fiksword | Alta Cloete
Tag Archives: fiksword
Hoekom wil die manne nie dokter toe gaan nie?
Sukkel jy om die man in jou lewe by die dokter te kry vir 'n roetine ondersoek? Is jy self 'n man en glo nog jy is invincible?
Hier is 'n oulike nuwe forum om veral mans bo veertig in te lig oor gesondheidsorg. Die klem val op voorkoming en daar is baie interessante inligting.
Posted by Alta Cloete op 05/01/2011 in Beveg depressie, Depressie, Gesondheid, Ouderdom, Spanning, Stres, Suid-Afrika
Sleutelwoorde: Afrikaans, depressie, depression, dieet, fiksword, gesondheid, oorgewig, Suid-Afrika
Diabetes Bewussynsdag – 14 November
As dogtertjie het dokters al gesê dat ek voor staan in die ry om hierdie (behandelbare) siekte te kry. (Vandag wonder ek hoe akkuraat hul voorspelling was – dis darem baaaie lank gelede). Dit is dus met groot dankbaarheid dat ek nog die soetgoedjies waarvoor ek so lief is, kan geniet! Maar ek weet nie vir hoe lank nie …
Deur die jare het ek voorbeelde gesien van mense met Tipe 1 sowel as Tipe 2 diabetes wat dit getrou beheer en behandel (veral deur dieet) en 'n lang en gelukkige lewe het. Ek sien egter ook mense wat die pilletjie sluk en dan voortgaan met hul lewe – onaktiwiteit, slegte eetgewoontes en rokery, de lot. Dit is vir my nogal onverstaanbaar, veral met al die nuwe inligting wat beskikbaar is oor hoe om lekker te eet as diabeet. Waarvan die belangrikste vir my lyk na die nut van lae GI-kosse, wat regtig baie lekker kan wees. Die dae van bloot alle suiker uit die dieet sny, klink vir my verby. En ek hoor ook van allerhande makliker maniere om die insulien toe te dien as bloot die inspuiting.
As 'n mens mooi daarna kyk, kan die diagnose as diabeet 'n geleentheid wees om van leefstyl te verander en voortaan 'n lewe van hoër kwaliteit te lei. Dit lyk asof gereelde oefening en 'n verstandige dieet vir baie Tipe 2 diabete genoeg kan wees om dit te beheer en dat medikasie dikwels glad nie nodig is nie. Ekself het 'n yslike skrik gekry toe ek syfers lees oor met hoeveel persent jou kans op diabetes toeneem vir elke kilo wat jy oorgewig is!
In 'n onlangse radioprogram was dit vir my opvallend hoeveel inbellers allerhande wonderbaarlike middels en boererate het waarin hulle glo, ipv die raad van dokters en dieetkundiges. Dit het my opnuut laat wonder oor die aard van die mens …
Anyway, ek hoop almal wat dit in die familie het, laat toets hulle gereeld. En almal wat 'n bietjie onaktief en breed om die boude is, kom in die nuwe jaar aan die beweeg.
Nou gaan ek gou ietsie soet soek – solank ek kan …
Posted by Alta Cloete op 14/11/2010 in Gesondheid, Random gedagtes
Sleutelwoorde: Afrikaans, diabetes, dieet, fiksheid, fiksword, gesondheid, lae GI, oefening, suikersiekte
Posted by Alta Cloete op 19/10/2010 in Beveg depressie, Depressie, Gesondheid, Inspirasie, Spanning
Sleutelwoorde: Afrikaans, depressie, depression, dieet, fiksword, gedagtes, gesondheid, verandering
Op hierdie toggie in die buiteland het ek weer eens agtergekom wat 'n positiewe effek dit op my het om my een voet herhaaldelik voor die ander te sit … Ja, doodgewone stap.
Dis die goedkoopste manier om enige nuwe plek te verken. Dis die manier waarop jy die naaste aan die mense rondom jou kom. Jy kan die geure en kleure en klanke eerstehands ervaar. Jy kan daarop reageer as jy wil – of jy kan swyg en aanstap en maak of jy niks gewaar nie. (Terwyl jou antennatjies in werklikheid oortyd werk).
Stap maak ongelukkig nie juis maer nie (behalwe as jy dit regtig vreeslik ernstig opneem), maar dit help beslis keer dat die vetjies nie te vinnig aanpak nie. En dit maak 'n mens definitief fiks genoeg om die lewe te geniet en beweeglik te bly wanneer die jare begin aanstap (no pun intended!). Daai ou storie van die endorfiene is definitief ook waar – die meeste buie verdamp vinnig voor 'n lekker energieke stapsessie, verkieslik op 'n mooi plek. Waarvan ons mos in SA genoeg het – net jammer die veiligheid is nie meer daar nie. En dis wat vir my die heerlikste is hier – ek stap op tye en plekke waar ek nooit in SA sou gekom het nie. En nee, nie die rooiligbuurt nie – eenvoudig in stappaadjies in die woude. Daar is vir my min lekkerder dinge.
Ek het hierdie keer nog 'n lessie bygeleer: Kry vir jou 'n MP3-speler. Laai musiek daarop wat vir JOU mooi is – en bogger die res! Dit werk veral goed hier waar nie juis 'n voellewe is om te beluister nie. Dit help vir stadsverkeer ook. Oppas net vir die volume – ons wil nie almal doof-doof in die ouetehuis beland nie!
Intussen: Laat waai!
Posted by Alta Cloete op 17/08/2010 in Beveg depressie, Depressie, Gesondheid, Spiritueel, Stap, Stokperdjies, Stres
Sleutelwoorde: Afrikaans, Alta Cloete, anitdepressante, depressie, depression, fiksword, gedagtes, gesondheid, Suid-Afrika
Stap jou sorge weg …
Vir my weloorwoë mening oor stap as oefening en anti-depressant, kliek op hierdie skakel: https://altacloete.wordpress.com/stokperdjies/stap/
Posted by Alta Cloete op 06/05/2010 in Stap, Stokperdjies
Sleutelwoorde: Afrikaans, Alta Cloete, anitdepressante, depressie, fiksword, gesondheid, oefening, oorgewig, stap
Lewensafrigting is 'n manier om jou volle potensiaal te bereik. Dit word gedoen deur 'n proses wat fokus op maniere om die denk- en gedragspatrone wat jou in die verlede teruggehou het, op te spoor en uit te wis.
'n Mens word toegerus met spesifieke tegnieke wat reeds bewys het dat hul werk. Lewensafrigting is 'n benadering wat op oplossings gemik is en kan 'n mens help om blywende verandering te maak in enige area van jou lewe.
Begin jy elke lente oefen en teen Desember het jy alweer tou opgegooi?
Begin jy elke Januarie dieet en die volgende Januarie weeg jy meer as ooit?
Het jy 'n droom om te skryf of ander skeppende werk te doen, maar jy kom net nie sover om dit uit te voer nie?
Verwag jy jou eerste baba en wil dinge graag op 'n manier aanpak wat vir jou en jou wederhelfte gaan werk?
Beplan jy 'n nuwe loopbaan?
Wil jy graag enige ander verandering in jou lewe aanbring?
Lewensafrigting is vir jou!
Posted by Alta Cloete op 29/04/2010 in Uncategorized
Sleutelwoorde: Afrikaans, dieet, fiksword, gedagtes, lewensafrigting, life coaching, motivering, verandering